CELEX: 62011TN0338
Language: et
Date: 2011-06-30 00:00:00
Title: Kohtuasi T-338/11: 30. juunil 2011 esitatud hagi — Getty Images versus Siseturu Ühtlustamise Amet (PHOTOS.COM)

27.8.2011   
            
            
               ET
            
            
               Euroopa Liidu Teataja
            
            
               C 252/39
            
         30. juunil 2011 esitatud hagi — Getty Images versus Siseturu Ühtlustamise Amet (PHOTOS.COM)
   (Kohtuasi T-338/11)
   2011/C 252/87
   Kohtumenetluse keel: inglise
   
      Pooled
   
   
      Hageja: Getty Images (US), Inc. (Seattle, Ühendriigid) (esindaja: P. G. Olson)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 6. aprilli 2011. aasta otsus asjas R 1831/2010-2 ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Asjaomane ühenduse kaubamärk: sõnamärk PHOTOS.COM kaupadele ja teenustele klassides 9, 42 ja 45 — ühenduse kaubamärgi taotlus nr 8549991
   
      Kontrollija otsus: Lükata ühenduse kaubamärgi registreerimistaotlus osaliselt tagasi.
   
      Apellatsioonikoja otsus: Jätta kaebus rahuldamata.
   
      Väited: Nõukogu määruse nr 207/2009 artikli 7 lõike 1 punktide b ja c koostoimes artikli 7 lõikega 3 rikkumine, kuna apellatsioonikoda: 1) järeldas vääralt, et taotletav kaubamärk kirjeldav kaupu/teenuseid, mille jaoks seda registreerida soovitakse; 2) eksis, jättes tähelepanuta asjaolu, et hageja domeeninime registreering vastab taotletavale kaubamärgile ning mõjutab kaubamärgi eristusvõime hindamist, ja 3) järeldas vääralt, et esitatud dokumendid ei ole piisavad selle tuvastamiseks, et kaubamärk on omandanud eristusvõime, ning tugines oma otsuses esitatud tõendite väärale mõistmisele ja kujutusele. Võrdse kohtlemise ja õiguspärase ootuse põhimõtete rikkumine, kuna apellatsioonikoda jättis ebaõigelt arvestamata selle asjaolu tähtsusega, et ühtlustamisamet on varasema taotluse hageja kaubamärgile PHOTOS.COM sarnaste kaupade ja teenuste osas rahuldanud.